vásavastvā kr̥ṇvantu gāyatréṇa chándasāṅgirasvadítyayáṃ haiṣá lokó nidhistámetádvásavo gāyatréṇa chándasākurvaṃstáthaivaìnamayámetádgāyatréṇa chándasā karotyaṅgirasvadíti prāṇo vā áṅgirā dhruvā̀sī́ti sthirā̀sī́tyetadátho prátiṣṭhitāsī́ti pr̥thivyásī́ti pr̥thivī hyèṣá nidhírdhāráyā máyi prajā́ṃ rāyaspóṣaṃ gaupatyáṃ suvī́ryaṃ sajātānyájamānāyétyetadvai vásava imáṃ lokáṃ kr̥tvā tásminnetā́māśíṣamā́śāsata táthaivaìtadyájamāna imáṃ lokáṃ kr̥tvā tásminnetā́māśíṣamā́śāste tā́m prādeśamātrī́ṃ kr̥tvā́thāsyai sarvátastī́ramúnnayati